THANI วิ่งแรง 5% สูงสุดรอบ 8 เดือน โบรกฯแนะซื้อเป้า 7.7 บ. มองไตรมาส 2 กำไรโตต่อ
THANI วิ่งแรง 5% สูงสุดรอบ 8 เดือน โบรกฯแนะซื้อเป้า 7.7 บ. มองไตรมาส 2 กำไรโตต่อ ล่าสุดอยู่ที่ 7.25 บาท บวก 0.35 บาท หรือ 5.07%มูลค่าซื้อขาย 144.99 ล้านบาท
THANI วิ่งแรง 5% สูงสุดรอบ 8 เดือน โบรกฯแนะซื้อเป้า 7.7 บ. มองไตรมาส 2 กำไรโตต่อ ล่าสุดอยู่ที่ 7.25 บาท บวก 0.35 บาท หรือ 5.07%มูลค่าซื้อขาย 144.99 ล้านบาท
3 ก.ค. 2562

ผู้สื่อข่าวรายงานว่า ราคาหุ้น บริษัท ราชธานีลิสซิ่ง จำกัด (มหาชน) หรือ THANI ล่าสุด ณ เวลา 11.23 น. อยู่ที่ 7.25 บาท บวก 0.35 บาท หรือ 5.07% สูงสุดที่ 7.30 บาท ต่ำสุดที่ 6.90 บาท ด้วยมูลค่าซื้อขาย 144.99 ล้านบาท ทั้งนี้ ราคาหุ้น THANI ปรับตัวขึ้นสูงสุดในรอบ 8 เดือน นับตั้งแต่ราคาหุ้นอยู่ที่ระดับ 7.40 บาท เมื่อวันที่ 5 พ.ย.2561

โดย บล.กรุงศรี ระบุในบทวิเคราะห์ แนะนำ “ซื้อ” หุ้น THANI ประเมินราคาเป้าหมาย 7.7 บาท คาดกำไรสุทธิไตรมาส 2/62 ยังโตต่อเนื่องจากยอดสินเชื่อที่ยังขยายตัว อีกทั้งยังมีโอกาสกลับรายการสำรองเข้ามาเป็นกำไรเพิ่มเติมเนื่องจากที่ผ่านมาบริษัทตั้งสำรองไว้เกินกว่าที่เกณฑ์ของแบงก์ชาติกำหนดไว้ ขณะที่ปีหน้าคาดต้นทุนดอกเบี้ยลดลง เพราะมีหุ้นกู้ครบกำหนดรวมกว่า 14,000 ล้านบาท จึงได้ประโยชน์โดยตรงจากทิศทางดอกเบี้ยขาลง